Suvestinė redakcija nuo 2022-07-02

Nutarimas paskelbtas: TAR 2022-03-04, i. k. 2022-04384

Nauja redakcija nuo 2022-07-02:

Nr. 705, 2022-06-29, paskelbta TAR 2022-07-01, i. k. 2022-14354

LIETUVOS RESPUBLIKOS VYRIAUSYBĖ

nutarimas

DĖL VALSTYBĖS GARANTIJŲ IR UŽDAROSIOS AKCINĖS BENDROVĖS ŽEMĖS ŪKIO PASKOLŲ GARANTIJŲ FONDO IR UŽDAROSIOS AKCINĖS BENDROVĖS „INVESTICIJŲ IR VERSLO GARANTIJOS“ ĮSIPAREIGOJIMŲ PAGAL VALSTYBĖS GARANTIJAS 2022 METŲ LIMITŲ

2022 m. kovo 2 d. Nr. 184

Vilnius

Vadovaudamasi Lietuvos Respublikos valstybės skolos įstatymo 3 straipsnio 2 dalimi, 7 straipsnio 2 dalimi ir Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymo 10 straipsnio 1 punktu, Lietuvos Respublikos Vyriausybė nutaria:

1. Suteikti valstybės garantijas už uždarosios akcinės bendrovės Žemės ūkio paskolų garantijų fondo ir uždarosios akcinės bendrovės „Investicijų ir verslo garantijos“ įsipareigojimus pagal garantijas, prisiimtus 2022 ir ankstesniais metais, kurių suma, įvertinus įvykdytus įsipareigojimus, vienu metu negali viršyti 616 260 000 (šeši šimtai šešiolika milijonų du šimtai šešiasdešimt tūkstančių) eurų.

2. Nustatyti, kad:

2.1. uždarosios akcinės bendrovės Žemės ūkio paskolų garantijų fondo įsipareigojimai pagal garantijų sutartis vienu metu neturi būti didesni kaip 257 200 000 (du šimtai penkiasdešimt septyni milijonai du šimtai tūkstančių) eurų;

2.2. uždarosios akcinės bendrovės „Investicijų ir verslo garantijos“ įsipareigojimai pagal garantijų sutartis vienu metu neturi būti didesni kaip 359 060 000 (trys šimtai penkiasdešimt devyni milijonai šešiasdešimt tūkstančių) eurų.

Ministrė Pirmininkė	Ingrida Šimonytė

Finansų ministrė	Gintarė Skaistė

Pakeitimai:

1.

Lietuvos Respublikos Vyriausybė, Nutarimas

Nr. 705, 2022-06-29, paskelbta TAR 2022-07-01, i. k. 2022-14354

Dėl Lietuvos Respublikos Vyriausybės 2022 m. kovo 2 d. nutarimo Nr. 184 „Dėl valstybės garantijų ir uždarosios akcinės bendrovės Žemės ūkio paskolų garantijų fondo ir uždarosios akcinės bendrovės „Investicijų ir verslo garantijos“ įsipareigojimų pagal valstybės garantijas 2022 metų limitų“ pakeitimo